Document ID: /roh_data/filtered/fineweb-2-filterrobots_roh.jsonl.gz/22603

Sco quai che l’inizianta dals dis da cuschinar Rita Juon ha ditg, saja l’idea da cuschinar communablamain naschida en connex cun il center da transit Rheinkrone a Cazas. La vivian radund 70 persunas da quellas ch'ins haja nagina idea, tgi ch'ellas sajan. Rar en la regiun da la Tumleastga e la Mantogna ch'ha caracter d'in vitg.
Quai vuleva Rita Juon midar: ella vuleva avair la pussaivladad d'emprender ad enconuscher quellas persunas. Uschia è naschida l’idea d'organisar dis da cuschinar. Cuschinar cuminaivlamain vesa ella sco idea adattada per vegnir en contact cun ils fugitivs, per discutar sur dal mangiar e sur da la vita. Ensemen cun Susanne Gross e Daniel Schläpfer organisescha ella prest mintga mais in di da cuschinar. Proximamain ha lieu gia la dieschavla ediziun. Quella ha lieu ils 13 d'avrigl a las set la saira en la sala da gimnastica a Pasqual.
RR actualitad 08:00